Amalá ai é mod ǎ fidi é mod m̀bɔ́g, ényɔ́ yǎ ā dzoge nâ mod ndono á kāmán ai nyé, ényɔ́ yǎ ńnə̄m wóé ó nə́ óyǎb ai Ǹtí. 6Mod tě a yi bɔ anə́ mǎn ezigili élé yǎ ńkōd ­ǹnam, ǎ ngāyēn kig mvɔ̌m ai dís; a yi kə́ a yánaba və á ńkōd sí yā ńkōd ǹnam, é sí bikóg yǎ ē nə́ təge ai atɔbɔ́. 7Maa á bɔ̄ɔ̄ ai é mod ǎ fidi Ǹtí; Ǹtí a yi bɔ dúm yā ā yi kə́ sīgī məkɔ̌ŋ étē; 8a yi bɔ anə́ élé yā é tə́lə́ á ńtsāg ótoŋ, élé yā é sūmú ai miǹkǎŋ á mə̄ndím étē, élé é nə́ təge sáŋan âbǒg ésəb, kíé dzíé yâbuguban abǒg ásə, təge sáŋan ai dzóm âbǒg ákód; elé tē yâyi wúm bibumá á ńgūmā ńtíé ḿbú ». 9Miǹtsogán mí nə mədúgan a lodo dzóm ésə mí tɔ̄á fə abé eyə́gan, zá á nə mya sóŋ ? 10Ma Ǹtondôbə masóŋ miǹtsogán, mə fyala miǹtámáŋ yā ńnə̄m nə́ mə́ dúgán mod ósə anə́ mim̀bɔán míé mí nə́, anə́ ébumá yā bīsíé bíé. 11Anə́ ḿból ókpǎl wábógobo á mə̄kī yā wá ndzí kig sui, éyə̄ á nə́ nālá ai é mod ǎ fug akúmá ai miǹkɔ́d, á zə̄zāŋ akúmá díé lákāān ai nyé á mə̄lú móé, a vəŋán ákúd dzóm á mə̄súgulan móé.